b'\n_START_ARTICLE_\nHemerobius simulans\n_START_SECTION_\nUtbredelse\n_START_PARAGRAPH_\nHemerobius simulans finnes i hele Norge, og er ganske vanlig.\n_START_SECTION_\nUtseende\n_START_PARAGRAPH_\nHemerobius simulans er en brunlig bladlusl\xc3\xb8ve. Kroppen er omtrent 10 mm. lang. Ryggsiden p\xc3\xa5 brystpartiet har et lysere midtfelt og m\xc3\xb8rkere sider. Hodet er nedoverb\xc3\xb8yd, med munndelene p\xc3\xa5 undersiden (ortognath)._NEWLINE_Hemerobius simulans har en bue, en tilbakel\xc3\xb8pende tverribbe i framvingen. Den tilbakel\xc3\xb8pende tverribben er den f\xc3\xb8rste, n\xc3\xa6rmest kroppen, mellom de to f\xc3\xb8rste \xc3\xa5rene langs vingeframkanten (costa og subcosta). Vingene er noe lengre og smalere enn de andre artene i slekten. Langs hele vingens framkant er det m\xc3\xb8rkere og lysere flekker._NEWLINE_Slektene Megalomus, Hemerobius og Wesmaelius har alle to rekker av skr\xc3\xa5stilte tverribber i bakvingene._NEWLINE_Artene i slekten Hemerobius kan v\xc3\xa6re vanskelige \xc3\xa5 skille fra hverandre. For enkelte arter er bare hannens genitalia som er et sikkert artskjennetegn. Hunner kan vanskelig artsbestemmes n\xc3\xa5r de er nyklekte, eldre hunner kan artsbestemmes ut fra genitaliene, men dette medf\xc3\xb8rer disseksjon.\n_START_SECTION_\nLevevis\n_START_PARAGRAPH_\nHemerobius simulans er rovdyr og lever vanligvis av bladlus. Arten er tilknyttet barskog.'